Corse-du-Sud

Corse-du-Sud on Ranskan departementti numero 2A, joka koostuu Välimeressä sijaitsevan Korsikan saaren eteläosasta. Departementti muodostettiin 15. syyskuuta vuonna 1975, jolloin Corsen departementti jaettiin Corse-du-Sudin ja Haute-Corsen departementteihin. Corse-du-Sudin alue vastaa vuosina 1793–1811 toimineen Liamonen departementin aluetta. Corse-du-Sudissa on 168 306 asukasta (vuonna 2023), ja sen pinta-ala on 4 014 neliökilometriä. Departementin pääkaupunki on Ajaccio, joka on myös koko Korsikan alueen pääkaupunki. Korsikan aluevaalien jälkeen 1. tammikuuta 2018 Corse-du-Sudin departementti yhdistyi pohjoisen Haute-Corsen kanssa Korsikan alueelliseksi yhteisöksi. Departementti menetti tällöin pääosin hallinnollisen merkityksensä, mutta säilyi alueellisena yksikkönä. Katso myös Luettelo Corse-du-Sudin kunnista Lähteet Aiheesta muualla Kuvia tai muita tiedostoja aiheesta Corse-du-Sud Wikimedia Commonsissa Departementin internetsivut